pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พาณิชย์จับมือภาครัฐและเอกชนจีน ขยายตลาดลำไยไทย สู่แดนมังกร
วันศุกร์ที่ 21 กรกฎาคม 2560
พาณิชย์จับมือภาครัฐและเอกชนจีน ขยายตลาดลําไยไทย สู่แดนมังกร
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ได้รับรายงานจากพาณิชย์จังหวัดเชียงใหม่ ว่าได้ดําเนินการเพิ่มช่องทางการจําหน่ายผลผลิตลําไยของเกษตรกร และขยายตลาดลําไยของไทยในประเทศจีน โดยได้จัดประชุมกับหน่วยงานที่เกี่ยวข้อง
อาทิ กงสุลใหญ่จีนประจําเชียงใหม่ ผู้ประกอบการส่งออกไทย ผู้ประกอบการนําเข้าลําไย จากจีน บริษัท ประชารัฐรักสามัคคี จํากัด และหน่วยงานราชการที่เกี่ยวข้องไปเมื่อต้นสัปดาห์ที่ผ่านมา
โดยในที่ประชุม ฝ่ายจีนขอทราบประมาณการผลผลิตลําไยในบริเวณ 8 จังหวัดภาคเหนือ ได้แก่ เชียงใหม่ เชียงราย ลําพูน ลําปาง พะเยา แพร่ น่าน และตาก เพื่อที่จะสามารถคาดการณ์ปริมาณผลผลิตที่จะออกสู่ตลาดในภาพรวมได้ นอกจากนั้นแล้ว ที่ประชุมยังเห็นควรให้มีการส่งเสริมการแปรรูปลําไยเนื้อสีทองและลําไยกระป๋องให้มากขึ้นเพื่อความสะดวกในด้านการขนส่ง อีกทั้งยังเห็นควรให้มีการนําผลผลิตลําไยสดของไทยไปออกจัดจําหน่ายในงานแฟร์ใหญ่ๆ ของจีน เช่น กวางโจแฟร์ เป็นต้น ตลอดจนการจัดงานแสดงและจําหน่ายผลผลิตลําไยในประเทศ เช่น งานเอ็กซ์โปรลานนา และงานแฟร์เฉพาะลําไยสดและผลิตภัณฑ์จากลําไย ทุกชนิด เป็นต้น สําหรับในด้านการส่งเสริมการใช้ช่องทางตลาด E-commerce นั้น ปัจจุบันกระทรวงพาณิชย์ โดยกรมส่งเสริมการค้าระหว่างประเทศ ก็ได้มีความร่วมมือกับเว็บไซต์ชื่อดังอย่าง Alibaba.com ของจีน เพื่อส่งเสริมให้ผู้ประกอบการไทยสามารถขยายตลาดและกระจายสินค้าไทยในตลาดจีนได้สะดวกและรวดเร็วมากยิ่งขึ้น
รัฐมนตรีว่าการกระทรวงพาณิชย์ ได้กล่าวเพิ่มเติมว่า สํานักงานพาณิชย์จังหวัดเชียงใหม่ยังได้รายงานว่าขณะนี้ผู้ประกอบการจีนได้เริ่มเข้ามาซื้อลําไยจากจังหวัดเชียงใหม่และจังหวัดทางภาคเหนือกันบ้างแล้ว โดยทางสํานักงานพาณิชย์จังหวัดเชียงใหม่ได้มีโอกาสร่วมหารือกับผู้ประกอบการส่งออกของไทย และผู้ประกอบการนําเข้าผลไม้จีน ในการเจรจารับซื้อลําไยระหว่างผู้ประกอบการทั้งสองฝ่าย โดยเมื่อวันที่ 19 กรกฎาคม 2560 ที่ผ่านมา สํานักงานพาณิชย์จังหวัดเชียงใหม่ได้นําผู้ประกอบการนําเข้าผลไม้จีนเข้าเยี่ยมชมจุดรับซื้อลําไย ที่ อ.สารภี จ.เชียงใหม่ เพื่อดูขนาด คุณภาพ กระบวนการ คัดแยกเกรด การบรรจุผลผลิตลําไยในตะกร้า หลังจากนั้นก็ได้มีการหารือกันในรายละเอียดการซื้อขาย ซึ่งคาดว่าจะหาข้อสรุปได้ในเร็ววันนี้ โดยในเบื้องต้นผู้ประกอบการนําเข้าผลไม้จีนมีความพึงพอใจในด้านคุณภาพ และกระบวนการในการ คัดแยกเกรด ตลอดจนการบรรจุสินค้าของไทยเป็นอันมาก และมีความต้องการที่จะรับซื้อผลผลิตลําไยสด ประมาณวันละ 10-15 ตู้ (23 ตัน/ตู้) นอกจากนั้นแล้วผู้ประกอบการจีนยังมีกําหนดการที่จะเข้าไปดูลําไยที่จะทําการซื้อขาย ณ จุดรับซื้อของผู้ประกอบการส่งออกที่ได้เข้าร่วมโครงการกระจายผลผลิตลําไย ปี 2560 ในอีก 2 อําเภอ ได้แก่ สันป่าตอง และจอมทอง ต่อไป
ทั้งนี้การเชื่อมโยงผลผลิตลําไยระหว่างแหล่งผลิตกับผู้บริโภคในครั้งนี้ อยู่ภายใต้โครงการกระจายผลผลิตลําไย ปี 2560 ซึ่งเป็นความร่วมมือกันระหว่างสํานักงานพาณิชย์จังหวัดเชียงใหม่กับหน่วยงานทั้งภาครัฐและภาคเอกชนในพื้นที่ ซึ่งถือได้ว่าเป็นการเพิ่มช่องทางการตลาดสินค้าลําไยของไทย และยังเป็นการกระตุ้นการบริโภคลําไยของไทยให้เพิ่มสูงขึ้น อีกทั้งจะทําให้ราคาลําไยของไทยมีเสถียรภาพมากยิ่งขึ้น นอกเหนือจากการส่งเสริมการขยายตลาดลําไยของไทยในประเทศจีนแล้ว กระทรวงพาณิชย์ยังได้มีมาตรการในการเร่งกระจายผลผลิตลําไยสดสู่ผู้บริโภคโดยตรงทุกจังหวัดที่มิใช่แหล่งผลิตโดยอาศัยพาณิชย์ภาค หรือ MINI MOC ทั้ง 6 ภาค ที่กระทรวงพาณิชย์ได้จัดตั้งขึ้น เป็นกลไกในการดําเนินการกระจายสินค้าด้วยอีกทางหนึ่ง
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมแนวทางการดำเนินโครงการเพื่อเชื่อมโยงภารกิจพื้นฐาน (Functional Based) สู่ภารกิจเชิงพื้นที่
วันพุธที่ 16 ตุลาคม 2562
ปลัดกอบชัยฯ เป็นประธานการประชุมแนวทางการดําเนินโครงการเพื่อเชื่อมโยงภารกิจพื้นฐาน (Functional Based) สู่ภารกิจเชิงพื้นที่
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมแนวทางการดําเนินโครงการเพื่อเชื่อมโยงภารกิจพื้นฐาน (Functional Based) สู่ภารกิจเชิงพื้นที่ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (16 ตุลาคม 2562) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมแนวทางการดําเนินโครงการเพื่อเชื่อมโยงภารกิจพื้นฐาน (Functional Based) สู่ภารกิจเชิงพื้นที่ เพื่อมอบนโยบายและแนวทางการดําเนินงานสําหรับขับเคลื่อนภารกิจของกระทรวงอุตสาหกรรม รวมทั้งเป็นการเพิ่มศักยภาพในเชิงพื้นที่ให้เกิดประสิทธิภาพและประสิทธิผล โดยมีนายสุรพล ชามาตย์ รองปลัดกระทรวงอุตสาหกรรม นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม นายเอกภัทร วังสุวรรณ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ปลัดกระทรวงอุตสาหกรรม ได้มอบนโยบายถึงแนวทางการพัฒนาอุตสาหกรรม ภายใต้แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green (BCG) Economy) พร้อมทั้งหารือแนวทางการขับเคลื่อนโครงสร้างทางเศรษฐกิจในประเทศ โดยให้ความสําคัญกับการพัฒนาในมิติเชิงพื้นที่ เพื่อเสริมสร้างความสามารถในการแข่งขัน และหารือแนวทางการใช้กลไกจากกองทุนพัฒนาเอสเอ็มอีตามแนวประชารัฐ ซึ่งได้ดําเนินการผ่านหน่วยงานร่วมดําเนินการ ทั้งภาครัฐและเอกชนของพื้นที่ในแต่ละจังหวัด ทั้งนี้ภาครัฐได้จัดตั้งกองทุนพัฒนาเอสเอ็มอีตามแนวประชารัฐเพื่อเปิดโอกาสให้ผู้ประกอบการเข้าถึงแหล่งเงินทุน โดยเฉพาะการสรรหาภาคเอกชนที่มีลักษณะความต้องการบ่มเพาะธุรกิจใหม่ ซึ่งกระบวนการดําเนินงานต้องมีความชัดเจนเพื่อให้สามารถทํางานได้อย่างมีประสิทธิภาพ
รัฐบาลไทย-ข่าวทำเนียบรัฐบาล-รัฐบาลปรับระบบจัดซื้อจัดจ้างภาครัฐให้โปร่งใสตรวจสอบได้
วันศุกร์ที่ 17 มีนาคม 2560
รัฐบาลปรับระบบจัดซื้อจัดจ้างภาครัฐให้โปร่งใสตรวจสอบได้
รัฐบาลออกมาตรการปรับระบบจัดซื้อจัดจ้างภาครัฐ เพื่อป้องกันและแก้ไขปัญหาการทุจริตคอร์รัปชันระหว่างรอ พ.ร.บ.การจัดซื้อจัดจ้างและการบริหารพัสดุภาครัฐ ปี 2560 มีผลบังคับใช้ในเดือน ส.ค.นี้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการปรับระบบจัดซื้อจัดจ้างภาครัฐ เพื่อป้องกันและแก้ไขปัญหาการทุจริตคอร์รัปชันระหว่างรอ พ.ร.บ.การจัดซื้อจัดจ้างและการบริหารพัสดุภาครัฐ ปี 2560 มีผลบังคับใช้ในเดือน ส.ค.นี้ ด้วยการให้มีผู้สังเกตการณ์ในโครงการจัดซื้อจัดจ้างของรัฐในทุกขั้นตอน ให้กรมบัญชีกลางจัดทําระบบราคากลางให้ได้มาตรฐาน รวมทั้งตั้งคณะกรรมการกําหนดรายชื่อผู้มีสิทธิประมูลงานแทนหน่วยงาน เพื่อป้องกันการฮั้วประมูล และยังให้หน่วยงานเปิดเผยข้อมูลการจัดซื้อจัดจ้างรายปีให้ประชาชนสามารถเข้าไปตรวจสอบได้ พร้อมกับตั้งคณะกรรมการกํากับการจัดซื้อจัดจ้างติดตามตรวจสอบโครงการที่มีมูลค่าการลงทุน 5 พันล้านบาทขึ้นไป ในทุกขั้นตอน เพื่อสร้างมาตรฐานการทํางานของภาครัฐให้โปร่งใส ตรวจสอบได้ และเป็นที่เชื่อถือของประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รบ.เชิญชวนประชาชนท่องเที่ยวปีใหม่ มั่นใจท่องเที่ยวไทยตรงตามเป้า
วันเสาร์ที่ 28 ธันวาคม 2562
รบ.เชิญชวนประชาชนท่องเที่ยวปีใหม่ มั่นใจท่องเที่ยวไทยตรงตามเป้า
รบ.เชิญชวนประชาชนท่องเที่ยวปีใหม่ มั่นใจท่องเที่ยวไทยตรงตามเป้า
28ธ.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเน้นย้ํามาตรการรักษาความปลอดภัยในช่วงเทศกาลปีใหม่2563เพื่อลดอุบัติเหตุป้องกันการสูญเสียทั้งชีวิตและทรัพย์สินของประชาชนขณะที่กระทรวงการท่องเที่ยวและกีฬาโดยนายพิพัฒน์รัชกิจประการรัฐมนตรีว่าการกระทรวงฯพร้อมด้วยการท่องเที่ยวและประเทศไทย(ททท.)ได้ออกแคมเปญกระตุ้นเศรษฐกิจการท่องเที่ยวในช่วงปีใหม่โดยจัดกิจกรรมAmazing Thailand Countdown 2020เชิญชวนประชาชนชาวไทยและต่างประเทศออกมาท่องเที่ยวในช่วงเทศกาลสําคัญนี้เพื่อกระตุ้นการจับจ่ายใช้สอยโดยคาดว่าจะมีเม็ดเงินหมุนเวียนจากการจัดกิจกรรมมากถึง2.38หมื่นล้านบาท
“กิจกรรมAmazing Thailand Countdown 2020จัดขึ้นในเมืองรองเพื่อกระจายรายได้ไปยังพื้นที่ต่างๆอย่างทั่วถึงไม่ว่าจะเป็นสุโขทัยลพบุรีราชบุรีสระแก้วกาฬสินธุ์และพัทลุงอาทิงานAmazing Night Sukhothai Countdown 2020หนึ่งเดียวไม่เหมือนใครเฉลิมฉลองวันปีใหม่ในเมืองมรดกโลกที่อ.เมืองจ.สุโขทัย,งาน Amazing Thailand Countdown 2020 @Kalasinที่อ.เมืองจ.กาฬสินธุ์,งานAmazing Thailand Countdown 2020 @ Lopburที่อ.เมืองจ.ลพบุรีเป็นต้นนอกจากนี้ยังได้สนับสนุนการจัดกิจกรรมปีใหม่ในพื้นที่อื่นๆเช่นงานAmazing Thailand Countdown 2020ที่ไอคอนสยาม,งานPATONG BEACH COUNTDOWN 2020ที่บริเวณหาดป่าตองอ.กระทู้จ.ภูเก็ตเป็นต้น
น.ส.ไตรศุลีกล่าวว่ากิจกรรมนี้จะช่วยสร้างบรรยากาศที่ดีในช่วงเทศกาลปีใหม่โดยเงินหมุดเวียนจะช่วยให้เศรษฐกิจไทยดียิ่งขึ้นสําหรับจํานวนนักท่องเที่ยวตลอดทั้งปีนั้นรัฐมนตรีว่าการกระทรวงการท่องเที่ยวและกีฬา มั่นใจว่าจะเป็นไปตามเป้าหมายที่ตั้งไว้โดยตลาดต่างประเทศจะมีนักท่องเที่ยวเข้ามามากกว่า39.77ล้านคนสร้างรายได้มากกว่า1.96ล้านล้านบาทส่วนตลาดในประเทศคาดสร้างรายได้มากกว่า1.10ล้านล้านบาทรวมรายได้ตลอดปีมากกว่า3.06ล้านล้านบาท
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เว้นระยะห่างป้องกันโควิด-19
วันอังคารที่ 24 มีนาคม 2563
เว้นระยะห่างป้องกันโควิด-19
อยู่ห่างๆ อย่างห่วงๆ
ควรเว้นระยะห่าง 1 เมตร เพื่อลดโอกาสการรรับและแพร่กระจายเชื้อโรค
รัฐบาลไทย-ข่าวทำเนียบรัฐบาล-สธ.ย้ำงานอีเว้นท์ต้องเข้มมาตรการเว้นระยะห่าง
วันพฤหัสบดีที่ 16 กรกฎาคม 2563
สธ.ย้ํางานอีเว้นท์ต้องเข้มมาตรการเว้นระยะห่าง
รัฐมนตรีช่วยว่าการกระทรวงสาธารณสุข ย้ําการจัดงานแสดงสินค้า ต้องเข้มมาตรการเว้นระยะห่าง สวมหน้ากากผ้า/หน้ากากอนามัยทุกคน ปฏิบัติตามแนวทางของกระทรวงสาธารณสุข การ์ดอย่าตก
รัฐมนตรีช่วยว่าการกระทรวงสาธารณสุข ย้ําการจัดงานแสดงสินค้า ต้องเข้มมาตรการเว้นระยะห่าง สวมหน้ากากผ้า/หน้ากากอนามัยทุกคน ปฏิบัติตามแนวทางของกระทรวงสาธารณสุข การ์ดอย่าตก
บ่ายวันนี้ (16 กรกฎาคม 2563) ที่อาคารชาเลนเจอร์ 1-3 อิมแพ็ค เมืองทองธานี จ.นนทบุรีดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ดนัย ธีวันดา รองอธิบดีกรมอนามัย เยี่ยมชมมาตรการป้องกันการแพร่ระบาดของโรคโควิด 19การจัดงานบางกอก อินเตอร์เนชันแนล มอเตอร์โชว์ 2020และให้สัมภาษณ์ภายหลังว่า งานมอเตอร์โชว์ เป็นงานแสดงสินค้าขนาดใหญ่ของประเทศ เป็นกิจกรรมที่มีการรวมตัวของคนจํานวนมากและหลายกลุ่ม อาจก่อให้เกิดการแพร่กระจายของเชื้อโรคได้จากการรวมกลุ่มของคนจํานวนมากอาจอยู่ใกล้ชิดกันในสถานที่ปิดเป็นระยะเวลานาน และมีจุดสัมผัสร่วมกัน เช่น การสัมผัสตัวรถ การทดลองนั่งหรือขับรถยนต์ การใช้อุปกรณ์ร่วมกัน รวมถึงการเจรจา ซื้อขาย เป็นต้น
ดร.สาธิตกล่าวต่อว่า ผู้ประกอบการ/เจ้าของสถานที่ ผู้จัดงานและผู้ร่วมงาน ต้องปฏิบัติตามแนวทางปฏิบัติของกระทรวงสาธารณสุขอย่างเคร่งครัด โดยต้องจัดระบบการคัดกรองการเข้าร่วมงาน หากพบว่ามีไข้ ไอ จาม มีน้ํามูก หรือเหนื่อยหอบ หรือมีอุณหภูมิร่างกายเท่ากับหรือมากกว่า 37.5 องศาเซลเซียส ไม่ให้เข้าร่วมงานและแนะนําไปพบแพทย์ ที่สําคัญทุกคนที่อยู่ในงานต้องสวมหน้ากากผ้าหรือหน้ากากอนามัยตลอดเวลา เว้นระยะห่างระหว่างบุคคลอย่างน้อย 1-2 เมตร ตลอดเวลาที่อยู่ในงานและบริเวณพื้นที่รอเข้างานหรือพื้นที่รอคิวปรับรูปแบบการแสดงสินค้าเพื่อลดการสัมผัส โดยใช้ e-catalogแทนการใช้โบรชัวร์ และมีบริการเจลแอลกอฮอล์ไว้บริเวณต่างๆ อย่างเพียงพอ ความสะอาดพื้นที่หรือบริเวณที่มีการสัมผัสร่วมกันโดยเฉพาะประตูรถยนต์ เบาะนั่ง พวงมาลัย เป็นต้น จัดให้มีถังขยะที่มีฝาปิดที่เพียงพอให้มีระบบระบายอากาศที่ดี หากมีรถรับส่งผู้เข้าร่วมงานให้เว้นระยะห่างกัน 1 ที่นั่งและทําความสะอาดรถทุกรอบหลังให้บริการ จัดเตรียมห้องและระบบเคลื่อนย้าย ส่งต่อผู้ป่วย กรณีพบผู้ป่วยจะมีมาตรการติดตามข้อมูลของผู้เข้าร่วมงานแสดง/การประชุม/เจรจา เช่น การใช้แอปพลิเคชั่นทางโทรศัพท์เคลื่อนที่ตามที่ทางราชการกําหนด หรือใช้มาตรการควบคุมการเข้าออกสถานที่ด้วยการบันทึกข้อมูลและรายงานทดแทนมีมาตรการควบคุมไม่ให้แออัดในจุดต่าง ๆ ทั้งบริเวณบูทแสดงสินค้า พื้นที่เจรจาธุรกิจ เป็นต้น
นอกจากนี้ ต้องลดกิจกรรมที่ทําให้เกิดการรวมตัวของประชาชนจํานวนมาก ลดระดับเสียงภายในงาน เพื่อป้องกันการเกิดละอองฝอยจากการพูดคุย การตะโกนเสียงดังระหว่างผู้ให้บริการ กับผู้รับบริการ ประชาสัมพันธ์มาตรการ คําแนะนําในการป้องกันการแพร่ระบาดให้แก่ผู้เข้าร่วมงานและผู้ร่วมแสดงสินค้าให้ทราบล่วงหน้า และเมื่อกลับถึงบ้านควรเปลี่ยนเสื้อผ้าและอาบน้ําทันทีดร.สาธิต กล่าว
************************************* 16 กรกฎาคม 2563
รัฐบาลไทย-ข่าวทำเนียบรัฐบาล-นายกฯ แนะนำหนังสือน่าอ่าน 3 เล่ม
วันจันทร์ที่ 22 กรกฎาคม 2562
นายกฯ แนะนําหนังสือน่าอ่าน 3 เล่ม
วันอาทิตย์ที่ 21 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี แนะนําหนังสือ 3 เล่มแก่คณะรัฐมนตรี ได้แก่ 1) หนังสือ เศรษฐกิจดิจิทัล ที่นําเสนอแนวคิดเกี่ยวกับเศรษฐกิจดิจิทัล และการคาดการณ์รูปแบบเศรษฐกิจและสังคมที่จะเกิดขึ้นในอนาคต 2) การปฏิวัติอุตสาหกรรมครั้งที่ 4 ให้ข้อมูลเชิงลึกถึงโลกอนาคต ผลของการปฏิวัติอุตสาหกรรมครั้งที่ 4 จากอินเทอร์เน็ตไร้สายความเร็วสูง สู่ระบบ AI หรือ Machine Learning ที่จะเปลี่ยนแปลงชีวิตทุกด้าน ทุกคนจึงต้องปรับตัว และ 3) ทางรอดในโลกใบใหม่แห่งการปฏิวัติอุตสาหกรรมครั้งที่4 ที่นําทุกคนไปสํารวจ 12 เทคโนโลยีแห่งอนาคต และแนวทางการปรับตัวที่ทุกสาขาอาชีพต้องเรียนรู้ ดังนั้น จึงเป็นหนังสือที่ทุกคนควรอ่าน ไม่ใช่เฉพาะแต่รัฐมนตรีเท่านั้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เปิดพื้นที่จำหน่ายกุ้งสดคุณภาพ ราคาถูก
วันศุกร์ที่ 22 มิถุนายน 2561
กระทรวงเกษตรและสหกรณ์ เปิดพื้นที่จําหน่ายกุ้งสดคุณภาพ ราคาถูก
กระทรวงเกษตรและสหกรณ์ เปิดพื้นที่จําหน่ายกุ้งสดคุณภาพ ราคาถูก ส่งตรงจากเกษตรกรถึงมือผู้บริโภค
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยว่า จากสถานการณ์ปัจจุบันที่เกษตรกรผู้เพาะเลี้ยงกุ้งของประเทศไทย ได้รับผลกระทบจากราคากุ้งขาวแวนนาไมปรับตัวลดลง เนื่องจากได้รับผลกระทบจากผลผลิตกุ้งโลกมีจํานวนเพิ่มสูงขึ้นเป็นอย่างมาก กระทรวงเกษตรและสหกรณ์จึงได้เพิ่มช่องทางในการจําหน่ายกุ้งจากเกษตรกรส่งตรงถึงมือผู้บริโภค โดยกระทรวงเกษตรและสหกรณ์ได้เปิดพื้นที่ให้เกษตรกรมาจําหน่ายกุ้งสดคุณภาพ ราคาถูก ให้กับผู้บริโภค ในวันจันทร์ที่ 25 มิถุนายน 2561 นี้ จํานวน 1,500 กิโลกรัม ในราคากิโลกรัมละ 220 บาท (ขนาด 30 - 40 ตัว/กิโลกรัม) ณ บริเวณโรงอาหารกระทรวงเกษตรและสหกรณ์ ถ.ราชดําเนินนอก เขตพระนคร จึงขอเชิญชวนประชาชนในพื้นที่ใกล้เคียง ร่วมอุดหนุนเกษตรกรผู้เพาะเลี้ยงกุ้งแวนนาไม ซึ่งนอกจากจะเป็นการกระตุ้นการบริโภคกุ้งขาวแวนนาไมให้แพร่หลายมากยิ่งขึ้นแล้ว ผู้บริโภคยังจะได้บริโภคกุ้งที่มีคุณภาพ สด สะอาด ได้มาตรฐานอีกด้วย
อย่างไรก็ตาม กระทรวงเกษตรฯ ได้ดําเนิน “โครงการประชารัฐรักษาเสถียรภาพราคากุ้งขาวแวนนาไม ปี 2561” เพื่อช่วยเหลือเกษตรกรผู้เพาะเลี้ยงกุ้ง โดยซื้อกุ้งขาวแวนนาไมจากเกษตรกรในราคานําตลาด และรณรงค์การบริโภคกุ้งขาวแวนนาไมภายในประเทศให้เป็นที่แพร่หลายยิ่งขึ้น เพื่อพยุงไม่ให้สถานการณ์ราคากุ้งขาวแวนนาไมลดลงอย่างต่อเนื่อง ทั้งนี้ ในปี 2560 ประเทศไทยมีผลผลิตกุ้ง จํานวน 297,111 ตัน ส่งออกต่างประเทศ จํานวน 197,302 ตัน เป็นจํานวนเงิน 66,658 ล้านบาท โดยมีตลาดที่สําคัญ ได้แก่ อเมริกา ญี่ปุ่น แคนนาดา และออสเตรเลีย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินและสิ่งของช่วยเหลือแก่ผู้ประสบอุทกภัยภาคใต้จากกลุ่มพนักงานต้อนรับบนเครื่องบินร่วมกับสมาคมพนักงานต้อนรับบนเครื่องบิน
วันจันทร์ที่ 20 กุมภาพันธ์ 2560
รมต.นร. ออมสินฯ เป็นผู้แทนรัฐบาลรับมอบเงินและสิ่งของช่วยเหลือแก่ผู้ประสบอุทกภัยภาคใต้จากกลุ่มพนักงานต้อนรับบนเครื่องบินร่วมกับสมาคมพนักงานต้อนรับบนเครื่องบิน
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาล รับมอบเงินและสิ่งของช่วยเหลือแก่ผู้ประสบอุทกภัยภาคใต้จํานวน 465,221 บาท
วันนี้ (20 กุมภาพันธ์ 2560) เวลา 15.00 น. ณ บริเวณด้านหน้าอาคาร สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาล รับมอบเงินและสิ่งของช่วยเหลือแก่ผู้ประสบอุทกภัยภาคใต้จํานวน 465,221 บาท จากกลุ่มพนักงานต้อนรับบนเครื่องบิน บริษัท การบินไทย จํากัด (มหาชน) ร่วมกับสมาคมพนักงานต้อนรับบนเครื่องบินและกลุ่ม Crew Unity เป็นจํานวนเงิน 465,221 บาท พร้อมสิ่งของจําเป็นในการดํารงชีวิตจํานวนหนึ่ง
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้รับมอบเงินช่วยเหลือผู้ประสบอุทกภัยภาคใต้จากคณะกลุ่มพนักงานต้อนรับบนเครื่องบินร่วมกับสมาคมพนักงานต้อนรับบนเครื่องบินดังกล่าว พร้อมได้กล่าวขอบคุณแทนพี่น้องชาวใต้ พร้อมเปิดเผยว่า สําหรับยอดเงินบริจาค ณ ปัจจุบันของกองทุนช่วยเหลือผู้ประสบสาธารณภัย สํานักงานปลัดสํานักนายกรัฐมนตรี จํานวนประมาณ 400 ล้านบาท ซึ่งทางรัฐบาลจะได้นําเงินไปช่วยเหลือผู้ประสบภัยน้ําท่วมในภาคใต้ตามเจตนารมณ์ของผู้บริจาคโดยเร่งด่วนต่อไป
ทั้งนี้ ปัจจุบันสถานการณ์น้ําท่วมได้ลดลงจนแห้งเกือบจะครบทุกพื้นที่และเข้าสู่สภาวะปกติแล้ว ซึ่งทางรัฐบาลและหน่วยงานราชการในแต่ละกระทรวงต่าง ๆ ได้เร่งลงพื้นที่ลงไปช่วยเหลือพี่น้องประชาชนเพื่อไปบูรณะฟื้นฟูพร้อมเยียวยาให้กลับคืนสู่สภาพเดิมโดยเร็วที่สุด ตามนโยบายของ พลเอก ประยุทธ์ จันทร์โอชา ที่มุ่งหวังให้พี่น้องประชาชนชาวใต้มีคุณภาพชีวิตที่ดีขึ้นเช่นเดิม
อนึ่ง รัฐบาลได้จัดตั้ง “ศูนย์ช่วยเหลือประชาชนประสบภัยน้ําท่วมภาคใต้” ขึ้น ณ สํานักงานปลัดสํานักนายกรัฐมนตรี ทําเนียบรัฐบาล เพื่อเป็นศูนย์กลางในการรวบรวมเงินบริจาคของพี่น้องประชาชนทั่วประเทศจัดส่งให้จังหวัดหรือหน่วยงานที่เกี่ยวข้อง เพื่อนําไปบรรเทาความเดือดร้อนให้กับประชาชนผู้ประสบอุทกภัยในพื้นที่จังหวัดภาคใต้ โดยประชาชนในทุกภาคส่วนที่ประสงค์จะช่วยเหลือประชาชนที่เดือดร้อนในครั้งนี้สามารถบริจาคเงินเข้ากองทุนช่วยเหลือผู้ประสบสาธารณภัย สํานักงานปลัดสํานักนายกรัฐมนตรีได้ โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0 โดยผู้ที่ร่วมบริจาคเงินช่วยเหลือผู้ประสบอุทกภัยดังกล่าว สามารถนําใบเสร็จรับเงินการบริจาคฯ มาลดหย่อนภาษีได้ด้วย
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วธ. เข้ม กำชับข้าราชการ – เจ้าหน้าที่   ปฏิบัติตามแผนป้องกันแพร่ไวรัสโคโรนา ๒๐๑๙  พร้อมจัดเจ้าหน้าที่อำนวยการความสะดวกประชาชนเหมือนเดิม
วันอาทิตย์ที่ 22 มีนาคม 2563
วธ. เข้ม กําชับข้าราชการ – เจ้าหน้าที่   ปฏิบัติตามแผนป้องกันแพร่ไวรัสโคโรนา ๒๐๑๙  พร้อมจัดเจ้าหน้าที่อํานวยการความสะดวกประชาชนเหมือนเดิม
วธ. เข้ม กําชับข้าราชการ – เจ้าหน้าที่ ปฏิบัติตามแผนป้องกันแพร่ไวรัสโคโรนา ๒๐๑๙ พร้อมจัดเจ้าหน้าที่อํานวยการความสะดวกประชาชนเหมือนเดิม
วธ.เข้มกําชับข้าราชการ–เจ้าหน้าที่
ปฏิบัติตามแผนป้องกันแพร่ไวรัสโคโรนา๒๐๑๙
พร้อมจัดเจ้าหน้าที่อํานวยการความสะดวกประชาชนเหมือนเดิม
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.)เปิดเผยว่าจากสถานการณ์การแพร่ระบาดโรคติดเชื้อไวรัสโคโรนา ๒๐๑๙ (COVID-19)รัฐบาลมีข้อสั่งการให้กําหนดมาตรการต่างๆโดยให้มีการบูรณาการความร่วมมือทุกภาคส่วนในการคัดกรองเฝ้าระวัง ป้องกัน และควบคุมการแพร่ระบาดของโรคอย่างเข้มข้นนั้น ในส่วนของกระทรวงวัฒนธรรมได้จัดทําแผนและกําหนดมาตรการการดูแลป้องกันควบคุมโรคเพื่อเป็นแนวทางและข้อปฏิบัติแก่ข้าราชการ เจ้าหน้าที่ของวธ.โดยได้มีการกําชับให้ดําเนินการตามแผนการปฏิบัติงานด้านความปลอดภัยและการดําเนินงานเกี่ยวกับมาตรการป้องกันการแพร่ระบาดโรคติดเชื้อไวรัสโคโรนา ๒๐๑๙ วธ. อย่างเข้มงวดและให้รายงานให้ผู้บริหารระดับสูงรับทราบอย่างต่อเนื่อง
"สําหรับแผนการปฏิบัติงานด้านความปลอดภัยและการดําเนินงานเกี่ยวกับมาตรการป้องกันการแพร่ระบาดโรคติดเชื้อไวรัสโคโรนา๒๐๑๙ วธ.เบื้องต้นกระทรวงวัฒนธรรมได้ประสานเจ้าหน้าที่มาฉีดพ่นยาฆ่าเชื้อภายในอาคารสํานักงานกระทรวงวัฒนธรรมทั้งหมดคือห้องทํางานห้องประชุมโรงอาหารห้องน้ําลานจอดรถสัปดาห์ละ๑ครั้งเนื่องจากขณะนี้ยังมีข้าราชการเจ้าหน้าที่ของกระทรวงวัฒนธรรมบางส่วนต้องมาปฏิบัติหน้าที่เพื่ออํานวยความสะดวกแก่ประชาชนที่มาติดต่อราชการตามคําสั่งกระทรวงวัฒนธรรมเมื่อวันที่ ๒๐ มีนาคม ๒๕๖๓แจ้งให้ข้าราชการและเจ้าหน้าที่ของสํานักงานปลัดกระทรวงวัฒนธรรม และสํานักงานรัฐมนตรีปฏิบัติงานนอกสถานที่ตั้งของส่วนราชการกรณีการแพร่ระบาดของโรคติดเชื้อไวรัสโคโรนา ๒๐๑๙ (COVID-19)ตามนโยบายรัฐบาลโดยให้ข้าราชการเจ้าหน้าที่บางส่วนทํางานที่บ้าน(workfrom home)และส่งงานผ่านระบบอินเทอร์เน็ต”
รัฐมนตรีว่าการกระทรวงวัฒนธรรมกล่าวเพิ่มเติมว่านอกจากนั้นยังมีมาตรการหรือแนวทางที่กระทรวงวัฒนธรรมใช้ดําเนินการเพื่อป้องกันการแพร่ระบาดของไวรัสโคโรนา ๒๐๑๙ (COVID-19)เป็นประจําอยู่แล้วคือ ๑.ขอความร่วมมือจากข้าราชการเจ้าหน้าที่ของกระทรวงวัฒนธรรม และประชาชนที่มาติดต่อราชการสวมใส่หน้ากากอนามัย และตรวจวัดอุณหภูมิร่างกายณ จุดคัดกรองก่อนขึ้นอาคาร๒.ตั้งจุดบริการเจลล้างมือ-แอลกอฮอล์ทําความสะอาดณประตูทางเข้า–ออกห้องประชุม โรงอาหาร ห้องน้ําทุกชั้น๓.เช็ดถูทําความสะอาดปุ่มกดด้านในด้านนอกลิฟต์โดยสารและพื้นผิวสัมผัสที่จับประตู ราวบันได เคาน์เตอร์ให้บริการทุก ๒ ชั่วโมง ๔.จัดจิตอาสาร่วมทําความสะอาดบริเวณอาคารกระทรวงวัฒนธรรมเป็นประจําทุกวันศุกร์๕.จัดทําคลิป วีดิทัศน์ อินโฟ-กราฟฟิกและไวรัลประชาสัมพันธ์มาตรการแนวทางปฏิบัติสําหรับข้าราชการเจ้าหน้าที่กระทรวงวัฒนธรรมถือปฏิบัติอย่างเคร่งครัดและ ๖.กําหนดระยะห่างระหว่างบุคคล(Personal Distance)ในระยะ๑เมตรในการประชุมทุกครั้งและจัดทําสัญลักษณ์การยืนในลิฟต์โดยสารเพื่อลดโอกาสการรับและแพร่กระจายเชื้อโรค
รัฐบาลไทย-ข่าวทำเนียบรัฐบาล-อธิบดีกรมอุตสาหกรรมพื้นฐานและการเหมืองแร่ชี้แจง ประเด็นข้อกล่าวหา การสู้คดีสั่งปิดเหมืองทองคำ
วันพฤหัสบดีที่ 2 สิงหาคม 2561
อธิบดีกรมอุตสาหกรรมพื้นฐานและการเหมืองแร่ชี้แจง ประเด็นข้อกล่าวหา การสู้คดีสั่งปิดเหมืองทองคํา
อธิบดีกรมอุตสาหกรรมพื้นฐานและการเหมืองแร่ชี้แจง ประเด็นข้อกล่าวหาการสู้คดีสั่งปิดเหมืองทองคํา
วันที่ 21 กรกฎาคม 2561 นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ กระทรวงอุตสาหกรรม ชี้แจงประเด็นข้อกล่าวหาการสู้คดีสั่งปิดเหมืองทองคํา ตามที่ แฟนเพจ “อาณาจักรไบกอน” โพสต์ข้อความกล่าวหาว่า รัฐบาลได้สั่งการให้ปลัดกระทรวงอุตสาหกรรมเข้าล็อบบี้จ่ายเงินชดเชยให้แก่บริษัท คิงส์เกต คอนโซลิเดเต็ด จํากัด ของประเทศออสเตรเลีย ซึ่งเป็นบริษัทแม่ของบริษัท อัครา รีซอร์สเซส จํากัด (มหาชน) ที่ประกอบกิจการขุดเหมืองทองอัครา เพื่อขอยุติการฟ้องร้องค่าเสียหาย 30,000 ล้านบาท ซึ่งรัฐบาลไทยไม่ต้องการต่อสู้ทางขบวนการศาลระหว่างประเทศ
ข้อเท็จจริง
1. ประเด็นดังกล่าวไม่เป็นความจริง
2. ขณะนี้ อยู่ในกระบวนการอนุญาโตตุลาการระหว่างประเทศ คณะกรรมการดําเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด ได้มีการเตรียมการเข้าสู่กระบวนการอนุญาโตตุลาการมาอย่างต่อเนื่อง โดยความร่วมมืออย่างใกล้ชิดของหน่วยงานที่เกี่ยวข้อง และที่ปรึกษากฎหมายที่มีความเชี่ยวชาญในระดับสากล ในการจัดเตรียมแนวทางการต่อสู้ในชั้นอนุญาโตตุลาการอย่างรัดกุม และเป็นเอกภาพ โดยคํานึงถึงประโยชน์ที่เหมาะสมเป็นธรรมต่อประเทศชาติ ประชาชน ชุมชน และผู้ประกอบการ
3. ยังไม่มีการตัดสินชี้ขาดใด ๆ รวมทั้ง ยังไม่มีการพิจารณาการจ่ายค่าชดเชยแต่อย่างใด
-----------------------
รัฐบาลไทย-ข่าวทำเนียบรัฐบาล-รัฐมนตรี ก.อุตฯ​ เยือนชุมชนออนใต้​ หมู่บ้าน CIV​ ต้นแบบ จ.เชียงใหม่
วันเสาร์ที่ 14 กรกฎาคม 2561
รัฐมนตรี ก.อุตฯ​ เยือนชุมชนออนใต้​ หมู่บ้าน CIV​ ต้นแบบ จ.เชียงใหม่
รัฐมนตรี ก.อุตฯ​ เยือนชุมชนออนใต้​ หมู่บ้าน CIV​ ต้นแบบ จ.เชียงใหม่
จ.เชียงใหม่ เมื่อวันที่ 13 กรกฎาคม 2561 นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสันติ กีระนันทน์​ ผู้ช่วยรัฐมนตรีประจํากระทรวงอุตสาหกรรม นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม คณะผู้บริหารกระทรวงอุตสาหกรรม และสื่อมวลชน ลงพื้นที่เยี่ยมชมความเข้มแข็งของการท่องเที่ยววิถีชุมชนและรับฟังการบรยายสรุปภาพรวมของชุมชนออนใต้จาก คุณฉัตรรุ่ง ประกอบไวทยกิจ ผู้นําชุมชน ณ ชุมชนออนใต้ อําเภอสันกําแพง จังหวัดเชียงใหม่
ชุมชนออนใต้เป็น 1 ในชุมชนต้นแบบหมู่บ้านอุตสาหกรรมสร้างสรรค์ (Creative Industry Village: CIV) ที่ได้รับการส่งเสริมและพัฒนาจากกรมส่งเสริมอุตสาหกรรม โดยศูนย์ส่งเสริมอุตสาหกรรมภาคที่ 1 จ.เชียงใหม่ ในการออกแบบโลโก้และสโลแกนของชุมชนที่สื่อถึงอัตลักษณ์และวิถีของชุมชน การพัฒนารูปแบบผลิตภัณฑ์ ด้วยการประยุกต์ใช้ทุนทางวัฒนธรรมและภูมิปัญญาท้องถิ่น เพื่อให้สอดคล้องกับความต้องการของตลาด รวมถึงการพัฒนาและเชื่อมโยงแหล่งท่องเที่ยวของจังหวัด เนื่องจากชุมชนดังกล่าวมีทรัพยากรทางธรรมชาติที่ยังคงรักษาวิถีชีวิตพื้นบ้านของชุมชนทั้ง 11 หมู่บ้านไว้ นับเป็นเสน่ห์อย่างดีที่จะดึงดูดนักท่องเที่ยวให้มาเยือน
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมการประชุม “คณะกรรมการนโยบายเขตพัฒนาพิเศษภาคตะวันออก ครั้งที่ 4/2561”
วันจันทร์ที่ 8 ตุลาคม 2561
รมว.ดิจิทัลฯ ร่วมการประชุม “คณะกรรมการนโยบายเขตพัฒนาพิเศษภาคตะวันออก ครั้งที่ 4/2561”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมการประชุมคณะกรรมการนโยบายเขตพัฒนาพิเศษภาคตะวันออก ครั้งที่ 4/2561 ณ ตึกภักดีบดินทร์ ทําเนียบรัฐบาล เมื่อวันที่ 4 ตุลาคม 2561 โดยมี พลเอก ประยุทธ์ จันทร์โอชา นายกรัฐมนตรีเป็นประธาน มีวาระสําคัญที่เกี่ยวข้องกับแผนพัฒนาโครงการแผนปฏิบัติการการพัฒนาโครงสร้างพื้นฐานด้านดิจิทัล ที่เตรียมพร้อมเพื่อการรองรับเขตพัฒนาพิเศษภาคตะวันออก (EEC) ระยะเวลา 5 ปี ซึ่งที่ประชุมรับทราบข้อเสนอของกระทรวงดิจิทัลเพื่อเศรษฐกิจและสังคมในร่างแผนปฏิบัติการพัฒนาโครงสร้างพื้นฐานด้านดิจิทัลเพื่อรองรับ EEC ให้เป็นศูนย์กลางด้านเศรษฐกิจของภูมิภาค ประกอบด้วย 8 แผนงาน บนพื้นที่ 1,000 ตร.ก.ม. ที่มีศูนย์กลางที่อําเภอศรีราชาด้วย ดังนี้ 1) การพัฒนาเขตส่งเสริมอุตสาหกรรมและนวัตกรรมดิจิทัล (Digital Park Thailand) และสถาบันเพื่อการพัฒนาอินเทอร์เน็ทเพื่อสรรพสิ่ง IoT 2) การพัฒนา Advanced Big Data, Cloud and Data Center (ABCD) 3) การพัฒนาศูนย์กระจายพัสดุภัณฑ์อัตโนมัติ (Automated Postal Distribution Center) 4) IoT SMART City 5) การสร้างศูนย์ทดสอบ 5G และเตรียมโครงสร้างพื้นฐานในพื้นที่นําร่อง 6) การพัฒนาโครงสร้างพื้นฐาน IoT ในเขต EEC 7) โครงสร้างพื้นฐานท่อร้อยสายเคเบิ้ลใยแก้วนําแสง และเสา (i-Pole) และ 8) ASEAN Digital Hub
**********************************